ARROW ควบคุมต้นทุนดีหนุนกำไร Q2 พุ่งเกือบ 90% จ่อปันผล 0.15 บ./หุ้น
ARROW ควบคุมต้นทุนดีหนุนกำไร Q2 แตะ 55.03 ลบ.เพิ่มขึ้น 89% จากปีก่อน 29.12 ลบ.ขณะที่ 6 เดือนมีกำไร 118.57 ลบ.เพิ่มขึ้น 82% จากปีก่อนที่ 64.97 ลบ.จ่อปันผล 0.15 บ./หุ้น XD 21 ส.ค.58 จ่ายเงินปันผล 8 ก.ย.58
20 มี.ค. 2560

บริษัท แอร์โรว์ ซินดิเคท จำกัด (มหาชน) หรือ ARROW รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 55.03 ล้านบาท หรือมีกำไรสุทธิ 0.24 บาทต่อหุ้น  เพิ่มขึ้น 89% จากช่วงเดียวกันของปีก่อนที่มีกำไรสุทธิ 29.12 ล้านบาท หรือมีกำไรสุทธิ 0.13 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 118.57 ล้านบาท หรือ 0.52 บาทต่อหุ้น เพิ่มขึ้น 82% จากช่วงเดียวกันของปีก่อนที่มีกำไรสุทธิ 64.97 ล้านบาท หรือ 0.29 บาทต่อหุ้น
โดยผลการดำเนินงานที่มีกำไรเพิ่มขึ้น เนื่องจากบริษัทมีการควบคุมค่าใช้จ่ายอย่างต่อเนื่อง และต้นทุนวัตถุดิบลดลง ซึ่งเป็นผลมาจากราคาเหล็กในตลาดโลกลดลงตั้งแต่ต้นปี 57 เป็นต้นมา
พร้อมกันนี้บริษัทประกาศจ่ายปันผลงวด 1 ม.ค. 2558 ถึงวันที่ 30 มิ.ย. 2558  เป็นเงินสดอัตรา 0.15 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 21 ส.ค.58 โดยกำหนดจ่ายเงินปันผล 8 ก.ย.58